L 339/16 Den Europæiske Unions Tidende 16.11.2004 (Retsakter vedtaget i henhold til afsnit V i traktaten om Den Europæiske Union) RÅDETS AFGØRELSE 2004/767/FUSP af 15. november 2004 om gennemførelse af fælles holdning 2004/694/FUSP om yderligere foranstaltninger til støtte for den effektive gennemførelse af mandatet til Det Internationale Krigsforbrydertribunal vedrørende Det Tidligere Jugoslavien (ICTY) RÅDET FOR DEN EUROPÆISKE UNION HAR — under henvisning til fælles holdning 2004/694/FUSP (!), særlig artikel 2, sammenholdt med artikel 23, stk. 2, i traktaten om Den Europæiske Union, og ud fra følgende betragtninger: (1) — Ved fælles holdning 2004/694/FUSP vedtog Rådet foran- staltninger med henblik på at indefryse alle midler og økonomiske ressourcer, der tilhører Radovan Karadzic, Ratko Mladic og Ante Gotovina. (2) — Disse foranstaltninger bør udvides til at omfatte alle de personer, mod hvem ICTY har rejst offentlig tiltale for krigsforbrydelser, og som ikke er varetægtsfængslet ved domstolen. (3) — Listen i bilaget til fælles holdning 2004/694/FUSP bør derfor ændres. (4) — Der er behov for en EF-indsats for at gennemføre denne afgørelse — () EUT L 315 af 14.10.2004, s. 52. TRUFFET FØLGENDE AFGØRELSE: Artikel 1 Listen over personer i bilaget til fælles holdning 2004/694/FUSP erstattes af listen i bilaget til denne afgørelse. Artikel 2 Denne afgørelse har virkning fra dagen for vedtagelsen. Artikel 3 Afgørelsen offentliggøres i Den Europæiske Unions Tidende. Udfærdiget i Bruxelles, den 15. november 2004. På Rådets vegne M. VAN DER HOEVEN Formand